
Noapte Bună

Cică, a fost odată un miel. Un miel mic și frumos, cu blăniță albă cârlionțată. Ziulica întreagă mielul zburda fără griji pe toloacă. Ba alerga după fluturi, ba mirosea o floare colorată sau, pur și simplu, căuta iarbă mai verde și mai mustoasă . Dacă era lăsat de capul lui, cred că hoinărea toată noaptea. Doar că seara, mama lui, Mioara, îl chema la culcare. Mielul, jucăuș și neastâmpărat (la fel ca orișice copil), fără chef, cu multe nazuri și tărăgănări, se întorcea acasă, tot încercând să tragă din timp.


-  Mamă, încă cinci minute, dar te rog, mama!

-  Nu, treci iute acasă, îl striga de departe Mioara.

-  Dar mamă, uite mai prind un future și vin!

-  Am spus nu, dragul meu, e târziu...

-  Ba nu, te rog, uite ce floare minunată, e frumoasă ca și tine, trebuie s-o vezi!

-  Mâine o văd numaidecât, iar acum treci la culcare, îl chema Mioara.

Mielul făcea cinci pași spre casă și trei înapoi.


-  Dar mamă, e devreme, uite, soarele încă nu a apus.

-  Deja apune, îi răspundea Mioara.

-  Dar mamă, sunt deja mare, pot sta până mai târziu.

